EkBass/fiwiki-20250220-pages-articles huggingface dataset:
Niilo Lehmuskoski

Niilo Henrik Lehmuskoski, sukunimi vuoteen 1906 Lindfors (26. elokuuta 1888 Pusula – 16. kesäkuuta 1948 Helsinki) oli suomalainen filosofian lisensiaatti, lyseon lehtori ja yliopettaja sekä suomentaja. Lehmuskosken vanhemmat olivat Kankaanpään kirkkoherra, rovasti Kaarle Henrik Lindfors (1847–1920) ja Lovisa Elisabet Roos (s. 1853). Hän pääsi ylioppilaaksi Turun klassillisesta lyseosta 1907 ja valmistui Helsingin yliopistosta filosofian kandidaatiksi 1911 ja lisensiaatiksi 1930. Lehmuskoski oli Helsingin suomalaisessa normaalilyseossa latinan ja kreikan sijaisopettajana 1913-1915 ja vt. yliopettajana 1916-1917, toimi latinan, kreikan ja suomen tuntiopettajana 1917-1920 ja oli viimeksi latinan, kreikan ja suomen lehtorina 1920-1935 ja latinan ja kreikan yliopettajana 1935-1948. Niilo Lehmuskoski oli naimisissa vuodesta 1924 filosofian maisteri Saimi Hedvig Tammelan kanssa. Ylioppilasmatrikkeli 1907, s. 17Norssin historia : Perinteen pitäjät; Vakituinen opettajakunta 1947-1948Geni.com : Niilo Henrik Lehmuskoski == Teoksia == * De adiectivi attributi Plautini collocatione, väitöskirja. Annales Academiae scientiarum Fennicae. Series B 23, 3. Suomalainen tiedeakatemia, Helsinki 1930 * Selityksiä ja lausuntaohjeita viiteentoista Vänrikki Stoolin tarinaan ; kirj. Niilo Lehmuskoski ja Ilmari Räsänen. Gummerus 1930 == Suomennoksia == * Platon : Pidot. WSOY 1919 (alkuteos Symposion) * Platon : Phaidros. WSOY 1920 == Lähteet == Luokka:Suomalaiset opettajat Luokka:Suomentajat Luokka:Vuonna 1888 syntyneet Luokka:Vuonna 1948 kuolleet
Cape Canaveral AFS LC-5

Cape Canaveral Air Force Station Launch Complex 5 (LC-5) on entinen rakettien laukaisualusta Cape Canaveralin avaruustukikohdassa Floridassa. Alustaa käytettiin Jupiter-A-, Jupiter-C-, PGM-19 Jupiter-, Juno I-, PGM-11 Redstone-, Juno II-, Redstone MRLV -rakettien laukaisuihin. == Historia == LC-5 -laukaisualustan rakennustyöt käynnistyivät vuonna 1954. Alustalta laukaistiin käyttönsä aikana muun muassa Ham-simpanssin avaruuteen vienyt Mercury-Redstone 2-lento, sekä ensimmäisen yhdysvaltalaisen astronautin suborbitaali Mercury- Redstone 3-laukaisu, sekä Gus Grissomin suborbitaali Mercury-Redstone 4-lento. Alustan käyttö päättyi Grissomin Mercury-Redstone 4 -lentoon, ja se museoitiin vuoden 1964 tammikuussa. LC-5:lle pystytettiin muistomerkiksi Redstone- raketti. Alustan betonisessa suojabunkkerissa on edelleen jäljellä Mercury- ohjelmassa käytettyä tekniikkaa. == Kuvia == Tiedosto:Escape rocket of Mercury-Redstone 1.jpg|Epäonnistunut Mercury-Redstone 1 -laukaisu. Kapselin pelastustorni käynnistyi alustalla 21. marraskuuta 1960. Tiedosto:Ham Launch - GPN-2000-001007.jpg|Ham-simpanssin avaruuteen kuljettanut Mercury-Redstone 2 nousee alustalta 31. tammikuuta 1961. Tiedosto:Mercury 3.jpg|Ensimmäisen yhdysvaltalaisen avaruuteen vienyt Mercury-Redstone 3 nousee alustalta 5. toukokuuta 1961. == Katso myös == *Luettelo Cape Canaveralin ja Merritt Islandin laukaisualustoista == Lähteet == == Aiheesta muualla == LC-05
Jon Øivind Ness

Jon Øivind Ness (s. 1968 Bærum) on norjalainen säveltäjä. Hän aloitti lapsena klarinetin-, kitaran-, nokkahuilun- ja viulunsoiton. Myöhemmin hän opiskeli kitaransoittoa Jan Birger Danielsenin johdolla Norjan musiikkiakatemiassa Oslossa (1987–88). Siellä hän opiskeli myös sävellystä Bjørn Krusen, Ragnar Søderlindin, Olav Anton Thommessenin ja Lasse Thoresenin johdolla vuosina 1989–95.The Living Composers Project: Jon Øivind Ness Nessin musiikkia on esitetty Norjan lisäksi myös Australiassa, Kanadassa, Tanskassa, Virossa, Suomessa, Ranskassa, Saksassa, Islannissa, Malesiassa, Puolassa, Ruotsissa, Sveitsissä, Isossa-Britanniassa ja Yhdysvalloissa. == Lähteet == Luokka:Norjalaiset säveltäjät Luokka:Vuonna 1968 syntyneet Luokka:Elävät henkilöt
Forever (televisiosarja)

Forever on yhdysvaltalainen Matt Millerin luoma rikosdraamasarja. Sen esittäminen aloitettiin ABC-kanavalla 22. syyskuuta 2014. Toukokuussa 2015 ABC ilmoitti lopettavansa sarjan ensimmäisen kauden jälkeen.deadline.com ‘Forever’ & ‘Cristela’ Cancelled By ABC 'Forever', 'Cristela', 'Resurrection' & 'The Taste' Cancelled by ABC == Rooleissa == == Juoni == Tohtori Henry Morgan (Ioan Gruffudd) on New York Cityn kuolinsyyntutkija, joka poliisitapausten lomassa tutkii kuolemaa, selvittääkseen ratkaisun omaan kuolemattomuuteensa.usatoday.com ABC spends Forever with Ioan Gruffudd Morganin ensimmäinen kuolema tapahtui 200 vuotta sitten hänen toimiessaan lääkärinä sukunsa laivalla, jolla kuljetettiin orjia Afrikasta. Siitä lähtien hän katoaa joka kerta kuoltuaan ja palaa alastomana veteen. Morgan ei ikäänny ja hänen ajan kuluessa saamansa tieto hämmästyttää muita. Hän työskentelee NYPD:lle oikeuslääkärinä ja toimii etsivä Jo Martinezin (Alana de la Garza) parina. Tapahtumat Henry Morganin menneisyydestä näytetään sarjan kuluessa takaumina. Morgan on kasvattanut pojan, Aben (Judd Hirsch), joka on sarjan nykyhetkessä noin 65-vuotias. He omistavat yhdessä antiikkiliikkeen. Abe on sarjan alussa ainoa, joka tietää Morganin kuolemattomuudesta. == Vastaanotto == Vastaanotto sarjan katsojien puolesta oli hyvä, mutta katsojaluvut eivät olleet kovin korkealla. Rotten Tomatoes antoi sarjalle arvosanaksi 57%RottenTomatoes Forever ja Metacritic 54/100 pistettäMetaCritic Forever . Sosiaalisessa mediassa sarjan fanit ovat nousseet tukemaan Foreverin jatkamista muilla kanavilla.programme-tv Vos réactions à l'arrêt de Forever (TF1) : "La France doit reprendre le flambeau !" gala.fr Pourquoi la série Fore­ver ne revien­dra-t-elle pas ? telestar.fr Forever : la série pourrait ressusciter Heinäkuussa 2015 Miller lähetti Twitter viestin kertoen ettei Warner Bros ole löytänyt halukasta studiota jatkamaan sarjaa.tvline.com Cancelled Forever Unable to 'Find a New Home,' Series Creator Reports zap2it.com Sadly things don’t look good for ‘Forever’ Season 2 == Nimikiista == Pete Hamill julkaisi vuonna 2003 novelliin nimellä Forever, jonka tarinassa on samoja piirteitä kuin ABC:n televisiosarjassa. Novellissa iiriläinen päähenkilö saa lahjaksi kuolemattomuuden, mutta hänen on pysyttävä Manhattanin alueella tai menettää sen.Forever: A Novel by Pete Hamill ABC's new series 'Forever' is suspiciously close to Pete Hamill's novel of the same name 21\. toukokuuta 2014 RadicalMedia pyysi virallisesti kirjeitse Warner Brosia muuttamaan televisiosarjan nimeä.Warner Bros. TV Slapped Over Similarity Of New ABC Series ‘Forever’ To Best-Selling Novel Of The Same Name Syyskuussa 2014 Hamill sanoi, ettei ole suunnitellut oikeustoimia. == Lähteet == == Aiheesta muualla == * Virallinen sivusto * Luokka:2010-luvun yhdysvaltalaiset draamasarjat Luokka:2010-luvun yhdysvaltalaiset rikossarjat Luokka:2010-luvun yhdysvaltalaiset scifi-sarjat Luokka:ABC:n televisio-ohjelmat
UMF Tindastóll

Ungmennafélag Tindastóll on monilajinen urheiluseura Sauðárkrókurista, Islannista. Vuonna 1907 perustettu seura pelaa koripallossa Islannin pääsarjassa. == Koripallo == Tindastóll on voittanut muun muassa Islannin pääsarjan hopeaa vuonna 2015 ja Islannin cupin hopeaa vuonna 2000.http://basketball.eurobasket.com/team/Iceland/UMF_Tindastoll/1205?Page=5 Kaudella 2015–2016 seuran miesten edustusjoukkuetta valmensi hetken suomalainen Pieti Poikolahttp://yle.fi/urheilu/poikola_suuntaa_ulkomaille_- _kohteena_erikoinen_koripallomaa/7992879?origin=rss apunaan toinen suomalaisvalmentaja Harri Mannonen.http://www.basket.fi/uutiset/kaikki_uutiset/?x122462=33094848http://www.basket.fi/uutiset/kaikki_uutiset/?x122462=35076383 ==Lähteet== == Aiheesta muualla == * Virallinen kotisivu * U.M.F. Tindastoll basketball team eurobasket.com Luokka:Islantilaiset koripalloseurat Luokka:Vuonna 1907 perustetut urheiluseurat
Björkqvistin puisto

Björkqvistin puisto sijaitsee Upan kaupunginosassa Seinäjoen kantakaupungin alueella. Puisto sijaitsee Pajuluoman rannalla palvelutalojen ja kerrostalojen välisellä alueella. Puisto on suunniteltu erityisesti seniori-ikäisiä kaupunkilaisia huomioiden, ja sieltä löytyykin muun muassa varjostavia köynnösrakenteita ja penkkejä. Björkqvistin puistoon on istutettu noin 60 erilaista kasvilajia. == Lähteet == Luokka:Uppa Luokka:Seinäjoen puistot
Revaz Mindorašvili

Revaz Mindorašvili (, s. 1. heinäkuuta 1976 Kolagi, Gurdžaanin piirikunta, Kakheti) on georgialainen vapaapainin olympiavoittaja, maailman- ja Euroopan- mestari. Hän sai kaikki arvokisamitalinsa sarjassa 84 kg. Mindorašvili voitti olympiakultaa Pekingissä 2008 kukistettuaan 84-kiloisten loppuottelussa Tadžikistanin Jusup Abdusalomovin jaksoin 2–1. Hän voitti maailmanmestaruuden Budapestissa 2005 lyötyään loppuottelussa kuubalaisen Yoel Romeron. Hän sai MM-hopeaa Kantonissa 2006 ja MM-pronssia New Yorkissa 2003 sekä sijoittui kuudenneksi 2002 (84 kg) ja seitsemänneksi 2001 (76 kg). Hän saavutti EM- kilpailuissa kultaa 84-kiloisissa 2003, hopeaa 2004 ja 2008, pronssia 2002 sekä sijoittui viidenneksi 2005 (84 kg) ja kahdeksanneksi 2001 (76 kg). == Lähteet == Luokka:Georgialaiset vapaapainijat Luokka:Georgialaiset olympiavoittajat Luokka:Vuonna 1976 syntyneet Luokka:Elävät henkilöt
Jouppilanranta

Jouppilanranta sijaitsee Jouppilan kaupunginosassa Seinäjoella. Puisto sijaitsee Seinäjoen länsirannalla muodostaen puistokokonaisuuden. Puistokokonaisuus rajautuu Kirkkokatuun ja Suupohjantien väliselle alueelle. Puiston läheisyydessä sijaitsevat muun muassa Seinäjoki-areena, Pohjanmaan poliisilaitoksen Seinäjoen toimipiste sekä Seinäjoen ammattikorkeakoulun tiloja. Alueella on käytetty runsaasti kiveyksiä, puita ja pensaita. == Lähteet == Luokka:Jouppila Luokka:Seinäjoen puistot
Kampusranta

Kampusranta sijaitsee Marttilan kaupunginosassa Seinäjoen kantakaupungin alueella. Puisto sijaitsee Seinäjoen itärannalla muodostaen puistokokonaisuuden yhdessä Jouppilanrannan kanssa. Kampusranta rajautuu Kampustalon ja Seinäjoki-salin sekä Seinäjoen väliselle alueelle. Puiston on suunnitellut arkkitehti Arne Von Boehm ja toteutuksen on suunnitellut Hannu Ojanen. == Lähteet == Luokka:Marttila (Seinäjoki) Luokka:Seinäjoen puistot
Sunsarin piirikunta

Sunsarin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeen eteläosassa. Sunsarin piirikunta perustettiin vuonna 1962 samassa yhteydessä, kun Nepal jaettiin 14 vyöhykkeeseen ja 75 piirikuntaan. Sunsarin piirikuntaa rajaa etelässä Intian Biharin osavaltio. Lännessä piirikunta rajautuu Saptarin ja Udayapurin, pohjoisessa Dhankutan ja idässä Morangin piirikuntaan. Piirikunnassa asui vuonna 2011 yhteensä 763 487 henkeä kaikkiaan 162 407 taloudessa (625 633 as. vuonna 2001). Piirikunnan pinta-ala on 1 257 neliökilometriä ja väestötiheys 607 as./km2. Hallinnollinen keskus on Inaruwan kaupunki (28 454 as., 2011), joka sijaitsee linnuntietä noin 220 kilometriä Kathmandusta kaakkoon. Vuonna 2011 piirikunnassa oli kaksi suurempaa kaupunkia: Dharan (116 181 as.) ja Itahari (74 501 as.), jotka molemmat muutettiin joulukuussa 2014 asemaltaan suurkaupungeiksi. Samassa yhteydessä kerrottiin uuden kaupungin, Ramdhuni- Bhasin perustamisesta piirikuntaan. Ekologis-hallinnollisesti piirikunta ryhmitellään osaksi Nepalin Itäistä alankovyöhykkettä (Tarai tai Terai). Tarkemmassa jaottelussa piirikunnasta 86,6 % sisällytetään alempaan trooppiseen, 7,8 % ylempään trooppiseen ja 2,0 % subtrooppiseen kasvillisuusvyöhykkeeseen sekä 3,6 % vesistöihin kuuluvaksi. == Lähteet == == Aiheesta muualla == * VDC-Municipality in detail. Sunsari (based on Census 2011, pdf) (cbs.gov.np) Luokka:Kosi Luokka:Nepalin piirikunnat
Terhathumin piirikunta

Terhathumin piirikunta (, myös muotoja Terathum ja Tehrathum käytetään; sanoista tehra ’kolmetoista’ ja thum ’linna’ tai ’varustus’) on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä. Terhathumin piirikuntaa rajautuu lounaassa Dhankutan, pohjoisessa Sankhuwasabhan ja Taplejungin sekä idässä Panchtharin piirikuntaan. Terhathumin piirikunnassa asui vuonna 2011 yhteensä 101 577 henkeä (113 111 as. vuonna 2001). Piirikunnan pinta-ala on 679 neliökilometriä ja väestötiheys 150 as./km2. Vuoden 2011 väestönlaskennan aikaan piirikunnassa ei ollut yhtään kaupunkia. Hallinnollinen keskus oli tuolloin piirikunnan asukasluvultaan suurimman kyläsuunnittelukomitean (VDC) eli Myanglungin keskuskylä (6 725 as., 2011), joka sijaitsee linnuntietä lähes 230 kilometriä Kathmandusta itäkaakkoon. Toukokuussa 2014 Muanglung muutettiin kaupungiksi samalla sen aluetta ja väestöpohjaa laajentaen. Kuusi kuusi VDC:tä yhdistettiin kaupungiksi: Myanglung, Jirikhimti, Tamfula, Piple, Sabla ja Aambung. Vuoden 2011 väestönlaskennan mukainen laskennallinen väkiluku kaupungille on 19 659 as. (= 6 725+3 257+2 022+1 496+2 546+3 613). Ekologis- hallinnollisesti piirikunta ryhmitellään osaksi Nepalin Itäistä kumpuvyöhykkettä. Tarkemmassa jaottelussa piirikunnasta 24,0 % ylempään trooppiseen, 56,4 % subtrooppiseen, 19,5 % lauhkeaan ja hitunen (0,0 %) subalpiiniseen kasvillisuusvyöhykkeeseen sekä 0,2 % vesistöihin kuuluvaksi. Piirikunnassa toimii ainakin kaksi paikallisradioasemaa ja seutu on tunnettu mustan kardemumman viljelmistään ja alppiruusuistaan. Terhathum kuuluu nepalilaisen teen päätuotantoalueisiin. == Lähteet == == Aiheesta muualla == Luokka:Kosi Luokka:Nepalin piirikunnat
Berner Rundfahrt

Berner Rundfahrt (, ) on vuosittain Sveitsissä järjestettävä yksipäiväinen maantiepyöräilykilpailu. Kilpailureitti kulkee Bernin kantonin alueella. Kilpailun keskuspaikkana on ollut vuodesta 2001 asti Lyss, parikymmentä kilometriä Bernin kaupungista luoteeseen. Tapahtumassa on kilpailusarjoja niin ammattilaisille, amatööreille kuin myös harrastelijoille (Seeland Classic) ja lapsille (Kids Grand Prix). Kilpailu on osa kansainvälistä UCI Europe Tour -kilpailusarjaa. Kilpailureitti on noin 34 kilometriä pitkä. Reitin matalin kohta on Lyssissä (442 m mpy.) ja korkein kohta Frieswilissä (725 m mpy.). Ammattilaissarjan miehet ajavat reitin viisi kertaa, jolloin kilpailumatkaksi tulee 170 kilometriä. Naiset, amatöörimiehet ja nuoret ajavat reitin kolmasti, yhteensä noin 102 kilometriä. ==Historia== Miesten kilpailu on järjestetty vuodesta 1921, naisten kilpailu vuodesta 1984. Kilpailun nimi oli vuoteen 1991 asti Nordwestschweizer Rundfahrt. == Lähteet == *Virallinen nettisivu == Aiheesta muualla == * Kilpailun tietoja Procyclingstats-pyöräilysivustolla Luokka:UCI ProTour Luokka:Pyöräilykilpailut Sveitsissä Luokka:Bernin kantoni
Stanisław Rouppert

Stanisław Rouppert (15. huhtikuuta 1887 Varsova – 13. elokuuta 1945 Edinburgh, Skotlanti) oli puolalaislääkäri, kenraali ja Kansainvälisen olympiakomitean jäsen. Rouppert aloitti opintonsa Varsovassa, mutta erotettiin yliopistosta vuonna 1905 osallistuttuaan koulun lakkotoimintaan vuonna 1905. Sen jälkeen hän siirtyi Krakovaan, joka oli siihen aikaan Itävalta-Unkarin osa Varsovan kuuluessa Venäjän keisarikuntaan. Rouppert suoritti Krakovassa lääkärin tutkinnon. Elokuussa 1914 käynnistyneessä maailmansodassa hän toimi Itävalta- Unkarin alaisuudessa perustetun Puolan Legioonan johtavana lääkärinä aina heinäkuuhun 1917. Maailmansodan päätyttyä keisarillisen Saksan antautumiseen marraskuussa 1918 Rouppert nimitettiin uuden itsenäistyneen Puolan tasavallan Lublinin alueen armeijan terveydenhuollon apulaisjohtajaksi ja maaliskuusta 1919 alkaen Varsovan alueen armeijan terveydenhuollon johtajaksi vuoteen 1921. Tällöin hänet ylennettiin Puolan armeijan everstiksi. Sen jälkeen hän toimi vuodesta 1926 marsalkka Józef Piłsudskin ja kannattajiensa tekemän vallankaappauksen jälkeen sotaministeriön terveydenhuolto-osaston johtaja aina vuoteen 1939. Pian tämän nimityksen jälkeen hänet ylennettiin vuonna 1927 prikaatinkenraaliksi. Rouppert toimi myös marsalkka Piłsudski henkilääkärinä aina marsalkan kuolemaan eli vuoteen 1935 asti. Syyskuussa 1939 käynnistyneessä toisessa maailmansodassa Saksan hyökäyttyä ja vallattua Puolan Roupertin onnistui paeta Ranskaan, jossa hän oleskeli marraskuusta 1939 kesäkuuhun 1940 eli aina siihen asti, kun Saksa tunkeutui Ranskaan. Rouperti siirtyi tällöin Englantiin ja sieltä edelleen Skotlantiin, jossa hän eli elämänsä viimeiset vuodet aina kuolemaansa eli elokuuhun 1945 asti. Stanisław Rouppert nimitettiin Kansainvälisen olympiakomitean (KOK) puolalaisjäseneksi vuonna 1931, jossa tehtävässä toimi aina kuolemaansa asti. Roupert vieraili KOK:n jäsenenä kesällä 1939 vuoden 1940 kesäolympialaiset järjestääkseen saaneen Helsingin kisojen järjestelyjä tarkastamassa. == Lähteet == Luokka:Puolalaiset lääkärit Luokka:Puolalaiset kenraalit Luokka:Kansainvälisen olympiakomitean jäsenet Luokka:Puolalaiset urheiluvaikuttajat Luokka:Vuonna 1887 syntyneet Luokka:Vuonna 1945 kuolleet
Koulutuskeskus Sedu

Koulutuskeskus Sedu on Seinäjoen koulutuskuntayhtymän ylläpitämä, ammatillista koulutusta tarjoava koulutusorganisaatio. Koulutuskeskus Sedu toimi aiemmin 1. tammikuuta 2005 alkaen nimellä Seinäjoen koulutuskeskus. Sedulla on toimipisteitä Ilmajoella, Kurikassa, Lappajärvellä, Lapualla, Seinäjoella ja Ähtärissä. Erityisenä koulutustehtävänään Sedu antaa vieraskielistä opetusta sosiaali- ja terveysalan perustutkinnossa sekä sähköalan perustutkinnossa. Koulutuskeskus järjestää ammatillista peruskoulutusta urheilijoille, valmentavaa ja kuntouttavaa opetusta sekä maahanmuuttajille suunnattua ammatilliseen peruskoulutukseen valmistavaa koulutusta. Lisäksi Kurikan Sedussa on mahdollisuus Suomen laajimpaan valinnaiseen musiikin opiskeluun. ==Lähteet== * Luokka:Suomen ammattioppilaitokset Luokka:Seinäjoen oppilaitokset Luokka:Ilmajoen oppilaitokset Luokka:Kurikan oppilaitokset Luokka:Lappajärven oppilaitokset Luokka:Lapuan oppilaitokset Luokka:Ähtärin oppilaitokset
Juha Väänänen

Juha Väänänen on suomalainen ukuleletaiteilija ja multi-instrumentalisti. Väänänen on UkEt-yhtyeen perustajajäsen ja ukulelen soiton opettaja. Hänen laatimansa Ukulele-faktamoniste on yleisessä käytössä suomalaisissa kouluissa. == Aiheesta muualla == * UkEt-yhtyeen kotisivu * Helsingin Sanomat 11/2014: Ukulelen evankelistat Luokka:Suomalaiset multi-instrumentalistit Luokka:Vuonna 1966 syntyneet Luokka:Elävät henkilöt
Rapallo

Rapallo on Pohjois-Italian kunta Genovan metropolikaupungissa Ligurian alueella. Se sijaitsee Rivieran rannikolla olevassa pienessä Tigullionlahden eli Rapallonlahden poukamassa, jota reunustavat vuoret.Guide Turistiche == Nähtävyyksiä == Rapallon tunnuskuva on sen edustalla oleva Rapallon linna (Castello di Rapallo), joka on rakennettu meressä olevalle pienelle luodolle. Sinne pääsee kulkemaan pientä kävelysiltaa pitkin. Linna on rakennettu vuonna 1549, sen jälkeen kun turkkilainen merirosvo Dragut oli piirittänyt kaupunkia. Läheisen mäen päälle noin 600 metrin korkeuteen on rakennettu kirkko Santuario di Nostra Signora di Montallegro. Sinne pääsee Rapallon keskustasta köysiradalla. == Lähteet == ==Aiheesta muualla== Luokka:Genovan metropolikaupungin kunnat
Seinäjoen keskuspuisto

Seinäjoen keskuspuisto sijaitsee Seinäjoen keskustassa Seinäjoen kantakaupungin alueella. Puisto sijaitsee Seinäjoen ydinkeskustassa ja on kaupungin ensimmäisiä puistoja. Puiston on suunnitellut maisema-arkkitehti Katri Luostarinen vuonna 1955 ja puisto on valmistunut vuonna 1957. Keskuspuisto on toiminut useiden tapahtumien keskipisteenä mm. vappuna. Puiston perinteenä ylioppilaat ovat kastautuneet puiston koristealtaassa. Keskuspuisto on peruskorjattu vuonna 1997 ja sen rajauksia ja pinnoitteissa on käytetty granittikiveä. Puiston graniittikivellä muotoillut joet Seinäjoki ja Pajuluoma päättyvät koristealtaaseen. Keskuspuistossa sijaitsee myös Jussi Koivusalon suunnittelema Paimentyttö-veistos. Keskuspuistossa sijaitsee vuonna 2022 valmistunut Avaruuspuisto, jossa on kaksi erillistä leikkialuetta. == Kuvat == File:Seinäjoki Central Park.jpg | Seinäjoen keskuspuisto lokakuussa 2022. File:PaimentyttöSeinäjoki.jpg | Paimentyttö-veistos Seinäjoen keskuspuistossa. == Lähteet == Luokka:Seinäjoen keskusta Luokka:Seinäjoen puistot
Simonkyläntie

Simonkyläntie on museotie Simossa Lapin maakunnassa. Se on pituudeltaan 2,9 kilometriä ja johtaa Sinikoskelta yhdystie 19504:ltä Simonkylän läpi Simojoen suulle. Museotienä se edustaa historiallista Pohjanmaan rantatietä. Se otettiin museotiekokoelmaan vuonna 1982. Pohjanmaan rantatie johti rannikkoa myöten Oulun, Kemin ja Tornion kautta Tukholmaan. Tietä käytettiin postin kuljetukseen Turun ja Tukholman välillä silloin, kun kelirikko esti Ahvenanmaan kautta johtaneen Suuren Postitien käytön. Määräys raivata ratsupolku annettiin vuonna 1652 ja sata vuotta myöhemmin annettiin määräys saattaa polku kärryillä ajattavaan kuntoon – Ruotsin kuningas Aadolf Fredrik teki matkan Suomeen vuonna 1752 ja kulki tätä tietä. Simonkyläntie on mutkitteleva, päällystetty tie. Se on kapeahko ja sen varrelle on tehty kohtaamispaikkoja. Rantatien vanha linjaus ja maasto ovat säilyneet Simonkyläntiellä. Simonkylän asutus on keskittynyt Simonkyläntien varrelle, paikoitellen talot ovat ryhminä. Kylän vanhojen kantatilojen rakennuksia on säilynyt 1800-luvulta ja seuraavan vuosisadan alusta eikä Lapin sotakaan aiheuttanut laajaa tuhoa kylän rakennuskannassa. Simonkylässä on suhteellisen varmasti ollut vakituista asutusta jo 1540-luvulla 11 talon verran. Maisemallisesti Simonkylä ja hieman pohjoisempana oleva Simoniemen kylä ovat edustavia esimerkkejä Perämeren rannikkokylistä ja ovat osa Simojoen suun kulttuurimaisemat -nimistä valtakunnallisesti arvokasta maisema-aluetta valtioneuvoston 5. tammikuuta 1995 tekemän päätöksen mukaisesti. Kylät sisältyvät myös Museoviraston inventoimiin valtakunnallisesti merkittäviin rakennettuihin kulttuuriympäristöihin, kuten myös Simonkyläntie osana Pohjanmaan rantatietä. == Lähteet == == Aiheesta muualla == Luokka:Suomen museotiet Luokka:Simon liikenne 19502 Luokka:Valtakunnallisesti merkittävät rakennetut kulttuuriympäristöt Suomessa
Cristin Milioti

Cristin Milioti (s. 16. elokuuta 1985 Cherry Hill, New Jersey) on yhdysvaltalainen näyttelijä. Milioti tunnetaan parhaiten rooleistaan televisiosarjassa Ensisilmäyksellä ja elokuvassa The Wolf of Wall Street sekä useissa Broadway-musikaaleissa. Hän oli vuonna 2012 Tony-ehdokkaana musikaalista Once, josta hän myös voitti Grammy-palkinnon. ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset teatterinäyttelijät Luokka:Vuonna 1985 syntyneet Luokka:Elävät henkilöt
Mira ja miljoonakodit

Mira ja miljoonakodit on maalis–toukokuussa 2015 AVA-kanavalla esitetty ohjelma, jossa seurattiin myyntijohtaja Mira Kasslinin arkea kiinteistönvälittäjänä. Ohjelmassa Kasslinin johdolla tutustuttiin lähinnä suomalaisiin luksuskoteihin ja siihen kuinka Suomessa myydään arvokohteita. == Katsojaluvut == Jakso Esityspäivä Katsojaluvut 1 17. maaliskuuta 2015 183 000 2 24. maaliskuuta 2015 97 000 3 31. maaliskuuta 2015 100 000 4 7. huhtikuuta 2015 98 000 5 14. huhtikuuta 2015 96 000 6 21. huhtikuuta 2015 72 000 7 28. huhtikuuta 2015 65 000 8 5. toukokuuta 2015 57 000 9 12. toukokuuta 2015 alle 40 000 10 19. toukokuuta 2015 74 000 == Lähteet == Luokka:2010-luvun suomalaiset tositelevisiosarjat
Pekka Aschan

Petter Adolf (Pekka) Aschan (18. lokakuuta 1818 Laukaa – 3. kesäkuuta 1896 Sakkola) oli suomalainen matematiikan lehtori ja kirkkoherra. Aschan suomensi kreikkalaisen matemaatikon Eukleideen geometrian oppikirjan Alkeet kuusi ensimmäistä kirjaa. Aschanin vanhemmat olivat Juvan kappalainen Gustaf Adolf Aschan (1794–1832) ja Sofia Gustava Arvidsson. Hän kävi Kuopion triviaalikoulua 1829–1834 ja Porvoon lukiota 1834–1837 päästen ylioppilaaksi 1837. Aschan valmistui Helsingin yliopistosta filosofian kandidaatiksi ja maisteriksi 1844. Hänet vihittiin papiksi Kuopion hiippakunnassa 1867. Aschanista tuli riemumaisteri 1894. Aschan oli Kuopion lukiossa vt. lehtorina vuodesta 1844 ja vakinaisena matematiikan lehtorina vuodesta 1846. Hän toimi Kuopion yläalkeiskoulun tarkastajana 1857–1870. Aschanista tuli Sakkolan kirkkoherra 1873 ja hän jäi virasta virkavapaalle 1882. Rovastin arvon Aschan sai 1870. Aschan oli naimisissa 1847–1874 Elise Aspelundin (k. 1874) kanssa. Luettu 14.5.2015.] == Teoksia == * Kuopio stifts matrikel : upprättad på grund af från församlingarne inkomna uppgifter. A. E. Rongain, Kuopio 1853 * Tasannes-kolmiomitanto koulujen tarpeeksi. Pekka Aschan, Kuopio 1865 *Murman J. W. & Aschan, P. 1866. Luotuis-Oppi Suomalaisille Alkeiskouluille. [Sisällys: Eläintiede suomalaisille alkeiskouluille 1. Nisäkkäät ja linnut (J. W. Murman); 2. Rustiaiset ja kalat sekä selkäpiittömät eläimet (P. Aschan); 3. Kasvit ja kivennäiset. (P. Aschan).] Turku: J. W. Lillja == Suomennoksia == * Maamittauden alkeet : eli käytöllinen johdatus maapintain leveyden ja korkeuden mittaamiseen ja kartalle kuvailemiseen : yhteisen kansan ja maaviljelys-koululaisten hyödyksi ruotsalaisen painoksen mukaan suomennettu. Aschan, Kuopio 1857 * Euklideen alkeista kuusi ensimmäistä kirjaa eli tasapinta-mitannon-oppi ; suomensi Pekka Aschan. Kuopio 1859, 2. painos Edlund, Helsinki 1875 * Carl Emil Mundt : Tasapinta-mitannon alkeis-oppi ; suomensi Pekka Aschan. A. Manninen ja Fr. Ahlqvist; Suomentaja, Kuopio 1866 * Eukleides Aleksandrialainen : Alkeet : kuusi ensimmäistä kirjaa, eli, Tasogeometria ; suom. Pekka Aschan ; nykysuomentanut ja kommentoinut Jyväskylän yliopiston lehtori Lauri Kahanpää ; epilogi Opetustavasta 1800-luvun alkupuolella ; katkelma Aatu Nykäsen väitöskirjasta vuodelta 1945. Lauri Kahanpää, Jyväskylä 2011 Ensimmäinen kirjoista pdf-tiedostona Lauri Kahanpään kotisivulla ==Lähteet== Luokka:Suomen evankelis-luterilaisen kirkon papit Luokka:Suomalaiset opettajat Luokka:Suomentajat Luokka:Vuonna 1818 syntyneet Luokka:Vuonna 1896 kuolleet
Elis Adolf Blomstedt

Elis Adolf Blomstedt (16. joulukuuta 1836 Kuru – 2. toukokuuta 1884 Kuopio) oli suomalainen lyseon opettaja ja suomentaja. Blomstedtin vanhemmat olivat lukkari Aron Emanuel Blomstedt ja Karolina Sofia Adler. Hän pääsi ylioppilaaksi 1859 Vaasan lukiosta. Blomstedt valmistui Helsingin yliopistosta filosofian kandidaatiksi ja maisteriksi 1864. Blomstedt toimi opettajana Oulussa ja Helsingissä ja viimeksi hän oli Kuopion lyseon suomen ja latinan kielen kollegana vuodesta 1875 alkaen. Blomstedt oli naimisissa vuodesta 1874 Hedvig Alma Maria Krookin kanssa. == Suomennoksia == * Marcus Tullius Cicero : Toinen puhe L. Sergius Catiliinaa vastaan : suomennos ynnä sana- ja asia- selityksiä ; väitöskirja, jonka latinan kielen lehtorin virkaan päästäksensä julkisesti tarkastettavaksi esittää Elis Adolf Blomstedt. Oulu 1870 ==Lähteet== Luokka:Suomalaiset opettajat Luokka:Suomentajat Luokka:Vuonna 1836 syntyneet Luokka:Vuonna 1884 kuolleet
Hjkr 5 Warun

MS Warun oli Stockholms Rederi AB Svean rahtialus, joka pakko-otettiin toisen maailmansodan alkaessa apuristeilijäksi Ruotsin merivoimille. Sodan jälkeen alus palautettiin omistajilleen. == Valmistus == Stockholms Rederi AB Svea tilasi aluksen Landskronasta Öresundsvarvetilta, missä köli laskettiin telakkanumerolla 34. Alus laskettiin vesille 7. tammikuuta 1935 ja valmistui 21. toukokuuta.Hofsten, Gustaf von & Waernberg, Jan s. 145 == Palvelus == Alus aloitti 24. toukokuuta Stockholms Rederi AB Svealla liikennöinnin Göteborgin ja Norrlandin välillä. Se ajoi karille 27. joulukuuta 1939 Tukholman saaristossa Gåsörenissä ja alus siirrettiin korjattavaksi Finnbodan telakalle. === Toinen maailmansota === Merivoimat kutsui aluksen palvelukseen Neuvostoliiton aloitettua hyökkäyksen Suomeen 30. marraskuuta 1939. Alus siirrettiin 27. joulukuuta Tukholmaan Finnbodan telakalle, jossa sille tehtiin muutostöitä ja se aseistettiin. Työt aluksella saatiin päätökseen 5. huhtikuuta 1940, jolloin se liitettiin Tukholmaan sijoitettuun laivueeseen. Alukselle asennetut kaksi HMS Sölvellä (numero 35) ja HMS Folkella (numero 36) ollutta 12 cm M/1894C -kanuunaa (numerot 19 ja 20) ja kaksi HMS Äranin 57 millimetrin M/1889B -tykkiä (numerot 167 ja 217). Lisäksi alukselle asennettiin kuusi tyypin M/1933C syvyyspomminheitintä ja kaksi 8 millimetrin M/1936 ilmatorjuntakonekivääriä sekä kaksi M/15 torpedoputkea. Aluksen muuna varustuksena oli M/1931 paravaanijärjestelmä, 400 watin lyhytaaltoradio, 3 watin FM-radio M/1939 ja kolme lyhytaaltovastaanotinta M/1939.Bojerud, Stellan s. 62-63 === Sodan jälkeen === Euroopan sotatoimien päätyttyä alus palautettiin 25. lokakuuta 1945 omistajilleen, joka liitti sen laivastoonsa alkuperäisellä nimellä. Aluksella syttyi 3. elokuuta 1956 karilleajon seurauksena tulipalo ja se upposi Hävringen edustalle. Hylky nostettiin ja se siirrettiin Finnbodan telakalle. Hylky myytiin Sten A. Olssonille Göteborgiin, jonne se hinattiin. Alus sai uuden nimen Margit.faktaomfartyg.se - Waria Vuonna 1964 alus myytiin edelleen Stena AB:lle, joka myi sen seuraavana vuonna Kyprokselle Levante Shipping Companylle. Alus sai uuden nimen Aristides. Vuonna 1979 alus myytiin Panamaan Astritis Maritime Inc.:lle, joka nimesi sen Riversideksi. Seuraavana vuonna Italian tulli takavarikoi aluksen 22. toukokuuta tupakan salakuljetuksesta. Alus siirrettiin Salernoon, jossa se oli ainakin pari seuraavaa vuotta. Alus poistettiin rekisteristä 1997. == Lähteet == * * * === Viitteet === Luokka:Ruotsin merivoimien apualukset Luokka:Ruotsalaiset toisen maailmansodan risteilijät Luokka:Stockholms Rederi Svea
Musta laatikko (Pariisin Kevään albumi)

__NOTOC__ Musta laatikko on suomalaisen Pariisin Kevät -yhtyeen viides studioalbumi, joka julkaistiin CD-levynä sekä digitaalisesti ladattavana 24. huhtikuuta 2015. Vinyylilevynä Musta laatikko julkaistiin 15. toukokuuta 2015. Albumi nousi ensimmäisellä listaviikollaan Suomen virallisen albumilistan toiseksi. Albumin ensimmäinen single ”Haamupuhelu” julkaistiin 30. tammikuuta 2015. Kappale nousi yhdeksi viikoksi latauslistan 20:nneksi, sekä parhaimmillaan radioiden 39:nneksi soitetuimmaksi radiokappaleeksi. Kappaleen musiikkivideon ohjasi Herra Ylppö. Myös toisena singlenä julkaistun ”Hän saapuu luokseni pimeydessä” -kappaleen musiikkivideon Ylppö ohjasi. Yhtyeen solisti Arto Tuunelan mukaan albumilla ”pirteän ja iloisen ja ehkä vapauttavan kuuloiset soundit ja melodiat kohtaavat jokseenkin ahdistuneet sanoitukset”. Teemana on aikuiseksi kasvaminen. == Kappaleet == == Arvostelut == * Keskisuomalainen: Keskisuomalainen * Rumba: 8,4/10 * Soundi: Soundi == Lähteet == Luokka:Vuoden 2015 albumit Luokka:Pariisin Kevään albumit
Kaukas

Kaukas tarkoittaa seuraavia asioita: * Kaukaan sellu- ja paperitehdas, tehdas Lappeenrannassa * Kaukas, Lappeenrannan kaupunginosa * Kaukas, Hyvinkään kaupunginosa * Kaucas, lappeenrantalainen hip hop -yhtye.
Isonkankaanjärvi

Isonkankaanjärvi on järvi Oulun Ulkosangilla, Sanginjoentien pohjoispuolella Kinnusen kylän kohdalla. Sen pinta-ala on 8,55 hehtaaria ja korkeus meren pinnasta 68 metriä. Järvelle on yhteys metsäautotietä pitkin Sanginjoentieltä ja sen ympäri pääsee retkeilypolkua myöten. Järven länsi-luoteisrannalla on laavu ja kaakkoisnurkassa kesämökki. Järvi sijaitsee Isokankaan luonnonsuojelualueella ja laskee ojia pitkin Sanginjokeen eli kuuluu Oulujoen vesistöön. Järven rannat ovat matalat ja soistuneet. == Lähteet == Luokka:Oulun järvet Luokka:Ala-Oulujoen alue
Jasmin Stowers

Jasmin Marie Stowers (s. 23. syyskuuta 1991 Pendleton, Etelä-Carolina) on yhdysvaltalainen pika-aitajuoksija. Hän kilpailee 100 metrin aitajuoksussa, jossa hänen ennätyksensä on vuonna 2015 Dohassa juostu 12,35. Louisianan osavaltionyliopistossa opiskeleva Stowers on osallistunut yksiin alle 18-vuotiaiden MM-kilpailuihin, vuonna 2007. Hän oli tuolloin neljäs Ostravassa järjestetyissä kilpailuissa. Stowers juoksi ennätyksensä 12,35 toukokuussa 2015 Timanttiliigan avausosakilpailussa Qatarin Dohassa. Aika on kaikkien aikojen tilastossa yhdeksännellä sijalla. == Henkilökohtaiset ennätykset == Ulkoradoilla * 100 metrin aitajuoksu: 12,35 (Doha 2015) Sisäradoilla * 60 metrin aitajuoksu: 7,84 (Boston 2015) == Lähteet == Luokka:Yhdysvaltalaiset pika-aitajuoksijat Luokka:Vuonna 1991 syntyneet Luokka:Elävät henkilöt
Kalle Sotka

Kalle Sotka (s. 4. lokakuuta 1991 Vantaa) on suomalainen jalkapalloilija, joka edustaa Veikkausliigassa pelaavaa HIFK Fotbollia. Hän on pelipaikaltaan keskikenttäpelaaja.http://www.transfermarkt.co.uk/kalle- sotka/profil/spieler/108578 == Ura == Sotka aloitti uransa Tikkurilan Palloseuran riveissä. Vuonna 2008 hän siirtyi Helsingin Jalkapalloklubin organisaatioon. Kaudet 2010–2011 hän edusti Ykkösen FC Viikinkejä, jonka riveissä hän pelasi 27 ottelua.http://nr.soccerway.com/players/kalle- sotka/77569/ Vuonna 2012 Sotka edusti alkukauden Kakkosen IF Gnistania, mutta siirtyi elokuussa 2012 pelaamaan Yhdysvaltain yliopistosarjaan Fordhamin yliopistojoukkueen Ramsin riveihin. Sotka pelasi joukkueessa 16 ottelua tehden kaksi maalia.http://www.fordhamsports.com/roster.aspx?rp_id=378 Tammikuussa 2013 hän palasi takaisin Suomeen ja Kakkosen HIFK Fotbollin riveihin. Sotkan ensimmäisellä kaudella seura nousi Ykköseen, josta se nousi kaudeksi 2015 Veikkausliigaan voitettuaan Ykkösen mestaruuden. Sotka teki debyyttinsä Veikkausliigassa toukokuussa 2015 Seinäjoen Jalkapallokerhoa vastaan. Maajoukkuetasolla Sotka on edustanut Suomen poikamaajoukkueita 32 kertaa 2006–2010. == Lähteet == Luokka:Suomalaiset jalkapalloilijat Luokka:Vuonna 1991 syntyneet Luokka:Elävät henkilöt
Otto Lakka

Otto Lakka (3. huhtikuuta 1888 Sippola – 9. heinäkuuta 1957 Lappeenranta)Kuka kukin on 1954 (Projekt Runeberg)Kouluneuvos Otto Lakka kuollut (maksullinen artikkeli) Helsingin Sanomat 12.7.1957, HS Aikakone. Viitattu 17.8.2018. oli suomalainen kouluneuvos, pappi ja suomentaja. Hän suomensi kirkkoisä Augustinuksen omaelämäkerran Tunnustukset. Lakan vanhemmat olivat kauppias Jonas Lakka ja Maria Henriika Kutilampi. Hän pääsi ylioppilaaksi 1908 ja valmistui Helsingin yliopistosta filosofian kandidaatiksi 1913 sekä suoritti teologian erotutkinnon 1927. Lakka vihittiin papiksi 1928. Lakka toimi Savonlinnan lyseon latinan- ja kreikankielen opettajana 1915–1919 sekä Kokkolan yhteislyseossa latinan- ja suomenkielen vt. nuorempana lehtorina 1919–1920 ja vakinaisena nuorempana lehtorina 1920–1928. Hän oli Viipurin tyttölyseon uskonnon ja filosofian alkeiden vanhempana lehtorina 1927, Viipurin klassillisen lyseon latinan- ja kreikankielen lehtorina 1928–1934 ja Viipurin Talikkalan yhteiskoulun uskonnon opettajana 1928–1934. Lakka oli Kouluhallituksen oppikouluosaston kouluneuvos vuodesta 1934 alkaen ja ylioppilastutkintolautakunnan jäsen vuodesta 1948 alkaen. Lakka oli naimisissa vuodesta 1919 Olga Elisabeth Savolaisen kanssa. Heidän poikansa Yrjö-Otto Lakka (1928–2010) toimi Tampereen klassillisen lyseon ja klassillisen lukion latinan ja kreikan kielen lehtorina 1958–1991.Yrjö-Otto Lakan muistokirjoitus (Helsingin Sanomat Muistot) == Suomennoksia == * Augustinuksen tunnustukset ; latinasta suom. Otto Lakka. WSOY 1947 * Augustinus : Tunnustukset ; latinasta suom. Otto Lakka ; suomennoksen tark. Yrjö-Otto Lakka. Kristikunnan klassikkoja 1. SLEY-kirjat, Helsinki 1981, 2. painos 2003, uusi painos Aurinko, Helsinki 2010 ==Lähteet== Luokka:Suomalaiset opettajat Luokka:Suomen evankelis-luterilaisen kirkon papit Luokka:Suomentajat Luokka:Vuonna 1888 syntyneet Luokka:Vuonna 1957 kuolleet
Pegtymel

Pegtymel () on joki Tšukotkan autonomisessa piirikunnassa ja Sahan tasavallassa Venäjällä. Se on 345 kilometriä pitkä ja joen valuma-alue on 17 600 km² suuri. Se virtaa harvaan asutun seudun läpi ja laskee Itä-Siperian mereen Wrangelinsaaren lounaispuolelle. Joen varrella sijaitsee Pegtymelin kalliopiirrokset, jotka löydettiin 1967. Luokka:Tšukotkan joet Luokka:Sahan tasavallan joet
BetoniHank

BetoniHank oli yhden albumin (Orvot kaksoset, 2004) ja kaksi singleä julkaissut jyväskyläläinen rock-yhtye. Lauluille on ominaista ilmeikkäät ja havaitsevat sanoitukset. Kokoonpanon juuret ovat samassa kaupungissa vaikuttaneessa Fridge-yhtyeessä. Laulaja Manne Ikonen vaikuttaa nykyään englanninkielistä metallimusiikkia esittävässä Ghost Brigadessa. Kitaristi- sanoittaja Mikko Ilari Karjalainen on sittemmin tehnyt lyriikkaa suomalaisille iskelmätähdille. == Aiheesta muualla == * Yhtye Johannakustannuksen sivulla * Orvot kaksoset -LP Discogsin sivulla * Liikkumatta-single Discogsin sivulla * Tänne asti kuokkimaan -single Discogsin sivulla Luokka:Suomalaiset rockyhtyeet
Jürgen Locadia

Jürgen Locadia (s. 7. marraskuuta 1993 Emmen) on curaçaolaiset sukujuuret omaava alankomaalainen jalkapalloilija, joka on kotimaansa lisäksi pelannut Englannissa, Saksassa, Yhdysvalloissa, Iranissa ja Kiinassa. Oikeajalkainen Locadia on pelipaikaltaan hyökkääjä.http://www.transfermarkt.co.uk/jurgen- locadia/profil/spieler/166240 == Ura == === Seurajoukkueura === Locadian ammattilaisuran ensimmäinen seura oli PSV Eindhoven, jota hän edusti kuutena kautena. Locadian debyytti Eredivisiessä tapahtui syyskuussa 2012 VVV Venloa vastaan.http://www.transfermarkt.co.uk/jurgen-locadia/profil/spieler/166240 Locadia iski ottelussa hattutempun. Kaudella 2011–2012 hän voitti seuran kanssa niin KNVB-cupin kuin Alankomaiden supercupinkin. Seuraavalla kaudella Locadia debytoi seuransa paidassa Eurooppa-liigassa, jota hän on pelannut myös kausilla 2013–2014 ja 2014–2015. Kaudella 2013–2014 Locadia teki 31 pelaamassaan Eredivisie-ottelussa 13 maalia. Tammikuussa 2018 Locadia siirtyi englantilaisseura Brighton & Hove Albioniin. Kevätkaudella 2018 hän pelasi Valioliigassa kuusi ottelua ja teki niissä yhden maalin. Kaudella 2018–2019 hän pelasi Valioliigassa 26 ottelua ja teki kaksi maalia. Elokuusta 2019 tammikuun 2020 loppuun hän edusti lainasopimuksella Saksan Bundesliigassa pelaavaa Hoffeinheimia. Helmikuun 2020 alussa hän siirtyi lainalle Yhdysvaltoihin MLS-liigan FC Cincinnatiin ja pelasi siellä kesäkuun 2021 loppuun saakka. === Maajoukkueura === Locadia on pelannut kaikissa Alankomaiden ikäkausimaajoukkueissa alle 17-vuotiaista alle 21-vuotiaisiin. Alle 21-vuotiaissa hän pelasi vuosina 2013–2014 seitsemän ottelua tehden yhden maalin. == Lähteet == Luokka:Alankomaalaiset jalkapalloilijat Luokka:Vuonna 1993 syntyneet Luokka:Elävät henkilöt
Seth Paintsil

Seth Paintsil (s. 20. huhtikuuta 1995) on ghanalainen jalkapalloilija, joka edustaa Itävallan Bundesliigassa pelaavaa Admira Wackeria. Pelipaikaltaan Paintsil on laitahyökkääjä. Paintsil aloitti uransa Ghanan valioliigan BA Starsissa, jota hän edusti vuoteen 2015 asti.http://ghanasoccernet.com/ghanaian-youngster-seth-paintsil-joins-finland- top-flight-side-jaro-from-ba-united/ Maaliskuussa 2015 Paintsil tuli testiin Suomen Veikkausliigan FF Jaroon, jonka kanssa hän lopulta teki 1+2-vuotisen sopimuksen saman vuoden toukokuussa. Debyyttinsä Veikkausliigassa Paintsil teki toukokuussa 2015 Rovaniemen Palloseuraa vastaan. Paintsil pelasi Jaron paidassa kaudella 2015 kaikkiaan 18 ottelua.http://nr.soccerway.com/players/seth-paintsil/404489/ Hän jatkoi pelaajauraansa Jarossa Ykköseen putoamisen jälkeenkin. Pantsilin kautta 2016 leimasi loukkaantuminen kauden alkuvaiheessa, jonka vuoksi kausi jatkui hänellä vasta syyskesällä 2016. Pantsil jatkoi kaudella 2017 uraansa Ykkösessä pelanneessa Jarossa. Paintsilin ura Jarossa päättyi elokuussa 2018, jolloin hän siirtyi Itävallan Bundesliigassa pelaavan wieniläisen Admira Wackerin riveihin. == Lähteet == Luokka:Ghanalaiset jalkapalloilijat Luokka:Vuonna 1995 syntyneet Luokka:Elävät henkilöt
Kaatuneiden urheilijoiden muistokilpailut

Kaatuneiden urheilijoiden muistokilpailut olivat talvisodassa kuolleiden suomalaisurheilijoiden muistoksi Helsingissä 20.–22. heinäkuuta 1940 järjestetyt urheilukilpailut. Niiden avajaiset olivat Olympiastadionilla samana päivänä, jolloin alun perin oli tarkoitus pitää peruuntuneiden Helsingin kesäolympialaisten avajaiset. Kisojen lajeihin kuuluivat yleisurheilu, pyöräily, paini, nyrkkeily, uinti ja voimistelu, lisäksi pelattiin kaksi jalkapallo-ottelua. Ajatuksen kilpailuista esitti urheilutoimittaja Sulo Kolkka, kun Helsingin olympialaisten järjestelytoimikunta oli 23. huhtikuuta 1940 ilmoittanut niiden peruuntumisesta. Hän ehdotti Helsingin Sanomien kirjoituksessaan järjestettäväksi Suomen omat "kansalliset olympiakisat". Toukokuussa Suomen Valtakunnan Urheiluliitto, Työväen Urheiluliitto sekä Suomen Palloliitto päättivät pitää ne nimellä Kaatuneiden urheilijoiden muistokilpailut. Tuotto käytettiin sotainvalidien ja kaatuneiden omaisten hyväksi. Kaatuneiden muistokilpailujen avajaiset järjestettiin Olympiastadionilla yli 30 000 katsojan läsnä ollessa. Kisojen virallisena avaajana toimi tasavallan presidentti Kyösti Kallio ja hänen lisäkseen seremonioissa kuultiin muun muassa näyttelijä Eino Kaipaisen lausuma Yrjö Jylhän runo Vaienneet voittajat. Kunniavieraina kilpailuissa oli Ruotsin ajan näkyvät urheiluhahmot eli Ruotsin edustaja kansainvälisessä yleisurheiluliitossa Bo Ekelund ja päätoimittaja Torsten Tegnér. == Lajit == Olympialaisissa kilpailtiin kaikkiaan kahdeksassa urheilumuodossa. Ensimmäisenä kilpailupäivänä 19. heinäkuuta oli uinti, uimahypyt, jalkapallo-ottelut ja yleisurheilu maratonjuoksu. Toisena päivänä eli 20. heinäkuuta oli pyöräily, nyrkkeily, paini ja voimistelu päivällä sekä iltapäivällä avajaisjuhla ja sen jälkeen yleisurheilukilpailut. Kolmantena kilpailupäivänä 21. heinäkuuta oli edelleen pyöräily, paini ja nyrkkeily. * Jalkapallo * Nyrkkeily * Paini * Pyöräily * Uimahypyt * Uinti * Voimistelu * Yleisurheilu == Lähteet == Luokka:Helsingin urheilutapahtumat Luokka:Suomi 1939–1945 Luokka:1940 Luokka:Välirauha
Kazimierz Lubomirski

Kazimierz Lubomirski (16. heinäkuuta 1869 Przeworsk – 15. joulukuuta 1930 Krakova) oli puolalainen prinssi, diplomaatti ja urheiluvaikuttaja. Kazimierz Lubomirski oli kuuluisaa puolalaista aatelissukua ja arvoltaan prinssi. Hänen isänsä oli prinssi Jerzy Lubomirski ja äiti Cecilia Zamoyski. Hän opiskeli oikeustiedettä Krakovan Jagellon yliopistossa. Sen jälkeen hän opiskeli ulkomailla mm. Pariisissa, jossa hän suoritti valtiotieteellisen tutkinnon. Vuosina 1901-1930 hän istui parlamentissa Galician konservatiivien edustajana - ensin Itävalta-Unkarin ja Puolan itsenäistymisen jälkeen Puolan parlamentissa eli sejmissä. Hänen parlamenttityönsä kohdistui ennen kaikkea maatalouteen, oppilaitoskysymyksiin ja Galician alueen liikenneyhteyksien kehittämiseen. Hän kuului Puolan Kansalliseen puolueeseen (engl. National Party). Syyskuusta 1919 aina lokakuuhun 1922 hän oli Puolan lähettiläänä Washington DC:ssä. Keskeisimpänä työnä Lubomirskillä oli nuoren Puolan tasavallan lainajärjestelyt Yhdysvaltain rahamarkkinoilta. Erottuaan diplomaattitehtävistä Lubomirski jatkoi työtään Puolan maanomistajien järjestössä. Olihan hän itse suurmaanomistaja Galitsiassa. Hän toimi myös jäsenenä Roomassa pääpaikkaansa pitäneen eurooppalaisen maatalousyhteistyöjärjestön puolalaisedustajana. Lisäksi hän toimi puolalais- amerikkalaisen ja puolalais-ruotsalaisen yhdistyksen puheenjohtaja Puolassa. Itsenäistyneessä Puolassa hän oli myös urheilujohtaja. Vuosina 1921-1929 hän toimi Puolan kansallisen olympiakomitean puheenjohtajana sekä vuodesta 1923 lähtien Kansainvälisen olympiakomitean jäsenenä aina kuolemaansa vuoteen 1930 asti. Prinssi Kazimierz Lubomirski oli naimisissa vuodesta 1902, ja hänellä oli neljä lasta, kolme poikaa ja tytär. ==Lähteet== *Kazimierz Lubomirski - Elämäkerta puolaksi ===Viitteet=== Luokka:Puolalaiset aateliset Luokka:Prinssit Luokka:Puolalaiset diplomaatit Luokka:Kansainvälisen olympiakomitean jäsenet Luokka:Puolalaiset urheiluvaikuttajat Luokka:Vuonna 1869 syntyneet Luokka:Vuonna 1930 kuolleet
Markiplier

thumb|Markiplier vuonna 2014Mark Edward Fischbach (s. 28. kesäkuuta 1989 Honolulu, Havaiji), joka tunnetaan YouTube-käyttäjänimellä Markiplier, on yhdysvaltalainen internetpersoona ja videopelien kommentaattori. Hänen videonsa keskittyvät pääosin indiepeleihin. Heinäkuussa 2017 hänen kanavallaan oli 17,9 miljoonaa tilaajaa ja hänen videoillaan lähes kuusi miljardia katselukertaa, mikä teki Markiplier (GAME)-kanavasta YouTuben 23:nneksi tilatuimman kanavanYouTube Top 100 Most Subscribed Channels List - Top by Subscribers Vidstatsx.com. Viitattu 16.5.2016. Markiplier on lahjoittanut yli 3 000 000 dollaria hyväntekeväisyyteen. Hän syntyi Honolulussa Havaijilla saksanamerikkalaiselle Clifftonille ja korealaiselle Sunok Frankille.The rise of Markiplier: The gaming YouTube superstar whose fans crashed OnlyFans but says the media purposely ignore himViitattu 20.5.2024. Perhe muutti Cincinnatiin Ohioon Fishbachin ollessa pieniHow a shy Cincinnati kid became YouTube star MarkiplierViitattu 20.5.2024 , mutta hänen vanhempansa erosivat pian sen jälkeen. Hän opiskeli Cincinnatin yliopistossa lääketieteellistä tekniikkaa.Markiplier’s Work Diary: ‘I Find a Game and I Play It. Not Much to It.’Viitattu 20.5.2024 Fischbach aloitti videoiden tuottamisen ja lataamisen Cincinnatissa, Ohiossa, mutta asuu nyt Los Angelesissa, Kaliforniassa, asunnossa jossa hän eli yhdessä Matt Watsonin ja Ryan Mageen kanssa, ennen kuin he muuttivat omiin asuntoihinsa. Mark on hyvissä väleissä suosittujen tubettajien PewDiePien, Jacksepticeyen kanssa ja tekee hyvin samanlaista videosisältöä Youtubeen. Fischbachin faneja kutsutaan nimellä ”Markiplier’s Heroes” ja hän on suunnitellut perustavasta saman nimen alla toimivan hyväntekeväisyysjärjestön. Kolmen vuoden ajan Fischbach editoi videonsa itse, mutta 31. elokuuta 2015 alkaen hänen lataamissaan videoissa nähdään osallisena hänen editorinsa Matt Watson, joka oli Youtube-kanava Cyndagon jäsen kunnes ryhmän jäsen Daniel Kyre kuoli itsemurhayrityksensä jälkeisenä päivänä. Fischbach tekee nykyään myös sketsejä Mageen ja Watsonin kanssa. Marraskuussa 2019 Mark aloitti YouTube kanavan nimeltä "Unus Annus" ystävänsä Ethanin (YouTubessa crankgameplays) kanssa. Kanavalle ladattiin videoita tasan vuoden ajan päivittäin, Videot ovat huumori/vlogi -aiheisia. ==Lähteet== == Aiheesta muualla == *Virallinen YouTube-kanava Luokka:Yhdysvaltalaiset tubettajat Luokka:Vuonna 1989 syntyneet Luokka:Elävät henkilöt
Khotangin piirikunta

Khotangin piirikunta () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Khotangin piirikunta rajautuu pohjoisessa Solukhumbun, idässä Bhojpurin, etelässä ja lounaassa Udayapurin sekä lännessä Okhaldhungan piirikuntaan. Khotangin piirikunnassa asui vuonna 2011 yhteensä 206 312 henkeä (231 385 as. vuonna 2001). Piirikunnan pinta-ala on 1 591 neliökilometriä ja väestötiheys 130 as./km2. Vuoden 2011 väestönlaskennan aikaan piirikunnassa ei ollut lainkaan kaupunkeja. Hallinnollinen keskus oli tuolloin piirikunnan asukasluvultaan suurimman kyläsuunnittelukomitean (VDC) eli 1,967 talouden Diktelin keskuskylä (VDC: 8 867 as., 2011), joka sijaitsee linnuntietä 156 kilometriä Kathmandusta itäkaakkoon. Toukokuussa 2014 Diktel muutettiin kaupungiksi samalla sen aluetta ja väestöpohjaa laajentaen. Ekologis-hallinnollisesti piirikunta luokitellaan osaksi Nepalin Itäistä kumpuvyöhykkettä. Tarkemmassa jaottelussa piirikunnasta 0,7 % ryhmitellään alempaan trooppiseen, 31,5 % ylempään trooppiseen, 49,1 % subtrooppiseen, 16,3 % lauhkeaan ja 1,6 % subalpiiniseen kasvillisuusvyöhykkeeseen sekä 0,9 % vesistöihin. Diktel.jpg|Dikteliä, vuonna 2014 kaupungiksi muutettua Khotangin piirikunnan keskustaajamaa. Khotang Halesi Temple and Cave.jpg|Sisäänkäynti kulttuurihistoriallisesti merkittävään Halesin temppeliin ja luolaan. == Lähteet == == Aiheesta muualla == Luokka:Sagarmatha Luokka:Nepalin piirikunnat
Jano (täsmennyssivu)

Jano voi tarkoittaa ainakin seuraavia: * jano, tuntemus tai fysiologinen tarve, joka johtuu veden puutteesta elimistössä * Jano (Törst), Ingmar Bergmanin elokuva vuodelta 1949 * Jano, Jo Nesbøn rikosromaani vuodelta 2017. * Jean Leguay eli Jano (s. 1955), ranskalainen sarjakuvataiteilija * Jano, Yonan albumi vuodelta 2016 * Jano, Gasellien albumi vuodelta 2018 * Jano, Pave Maijasen kappale.